A meghajtó feloldása a Drive Unlock (Meghajtó feloldás) segédprogram használatával

Ha olyan jelszóval védett meghajtót csatlakoztat a számítógépre, amelyen nincs a WD SmartWare™ szoftver telepítve, akkor a számítógépen használhatja a Drive Unlock (Meghajtó feloldás) segédprogramot a meghajtó feloldására. A WD SmartWare szoftver a Drive Unlock (Meghajtó feloldás) segédprogramot a Windows Explorerben a Számítógép mappában egy virtuális CD meghajtón (VCD) tartalmazza.

A meghajtó feloldása:

1. A feloldandó meghajtón keresse meg és nyissa meg a WD Unlocker (WD Feloldás) segédprogramot az alábbi módon:
   - A számítógép fájlkezelő programjának használatával nyissa meg a WD Unlocker VCD-t (WD Feloldás VCD) és kattintson duplán az Unlock.exe fájlra.

   - Kattintson a Start > My Computer (Számítógép) lehetőségre, és a Devices with Removable Storage (Cserélhető adathordozós eszközök) alatt nyissa meg a WD Unlocker VCD -t (WD Feloldás VCD).
2. A Password (Jelszó) mezőbe írja be a jelszót.
3. A meghajtó feloldásához kattintson az Unlock (Feloldás) lehetőségre.
4. A Your drive is now unlocked (A meghajtó feloldva) üzenetnél kattintson az Exit (Kilépés) gombra a Drive Unlock (Meghajtó feloldás) segédprogram bezárásához.

Megjegyzés: Egy érvénytelen jelszó üzenet figyelmeztet a helytelen jelszó beírására. Még négyszer próbálkozhat. Ha ötször érvénytelen jelszót írt be, a Too Many Password Attempts (Túl sok érvénytelen jelszó) párbeszédablakban az alábbiakra van lehetősége:

- A meghajtó újraindítása és újrapróbálkozás

- A meghajtó törlése

Újrapróbálkozás:

1. A meghajtót biztonságosan csatlakoztassa le a számítógépről.
2. A meghajtót kapcsolja ki, majd újra be, és csatlakoztassa vissza a számítógépre.
3. Ismételje meg a feloldási műveletet.

Ha a jelszót elfelejti vagy elhagyja, a WD nem tudja visszaállítani azt, és a meghajtó használatához törölnie kell a teljes meghajtót. Ezért hasznos, ha a jelszót feljegyzi, és a számítógéptől távol, biztonságos helyen tárolja, különösen akkor, ha számos jelszóval védett eszközt használ vagy több jelszava van.