Western Digital végfelhasználói licencszerződés

FONTOS – OLVASSA EL FIGYELMESEN! A JELEN DOKUMENTUM 10. SZAKASZA KÖTELEZŐ ÉRVÉNYŰ, A JOGVITÁK EGYEDI ALAPON TÖRTÉNŐ RENDEZÉSÉT ELŐÍRÓ, AZ ÖN BÍRÓSÁGI IGÉNYÉRVÉNYESÍTÉSI LEHETŐSÉGÉT, VALAMINT A TISZTESSÉGES ELJÁRÁSHOZ, ILLETVE ESKÜDTSZÉK IGÉNYBEVÉTELÉHEZ FŰZŐDŐ JOGÁT BÍRÓSÁGI ELJÁRÁS SORÁN KORLÁTOZÓ VÁLASZTOTTBÍRÓSÁGI KIKÖTÉST ÉS – EGYES JOGVITÁK ESETÉN – CSOPORTOS KERESETBEN vagy CSOPORTOS VÁLASZTOTTBÍRÓSÁGI ELJÁRÁSBAN VALÓ RÉSZVÉTELRŐL SZÓLÓ JOGLEMONDÁST TARTALMAZ.

A jelen végfelhasználói szerződés (a továbbiakban: jelen „Megállapodás”) - akár magánszemélyi vagy jogi személyi minőségében - Ön (továbbiakban: „Ön”) valamint a Western Digital Technologies, Inc., annak leányvállalatai és kapcsolt vállalkozásai (a továbbiakban: „WDT”) közötti szerződéses jogviszonyt hoz létre, amely a WDT által kiadott, terjesztett vagy más módon elérhetővé tett Szoftverek és a kapcsolódó online vagy elektronikus dokumentáció Ön részéről történő használatát (ezen Szoftverek, belső vezérlőprogramok, dokumentáció és a WDT által biztosított bármely vonatkozó frissítés együttes megnevezése a továbbiakban „Szoftver”), és amennyiben értelmezhető, a WDT hardver-berendezéseken és termékeken (továbbiakban: WDT termékek) való alkalmazásra szánt Szoftverek Ön részéről történő használatát szabályozza. Azonban ha a WDT Szoftverére vagy szolgáltatására külön licencszerződés vonatkozik, azon licencszerződés rendelkezései alkalmazandók a vonatkozó WDT Szoftver vagy szolgáltatás használata esetén.

A SZOFTVER TELEPÍTÉSÉVEL, AKTIVÁLÁSÁVAL, MÁSOLÁSÁVAL VAGY MÁS JELLEGŰ FELHASZNÁLÁSÁVAL ÖN A JELEN MEGÁLLAPODÁS ALAPJÁN ÖNNEK JUTTATOTT WDT LICENCSZERZŐDÉSES FELTÉTELEIT TARTALMAZÓ RENDELKEZÉSEKET, VALAMINT AZ ALÁBBI 5. SZAKASZBAN FOGLALT HIVATKOZÁSSAL A JELEN SZERZŐDÉS RÉSZÉT KÉPEZŐ WDT ADATVÉDELMI SZABÁLYZAT RENDELKEZÉSEIT MAGÁRA NÉZVE KÖTELEZŐNEK FOGADJA EL . HA ÖN NEM FOGADJA EL MAGÁRA NÉZVE KÖTELEZŐ ÉRVÉNYŰNEK A JELEN MEGÁLLAPODÁS RENDELKEZÉSEIT és a WDT adatvédelmi szabályzatát, A SZOFTVERT NE TELEPÍTSE, NE AKTIVÁLJA, NE MÁSOLJA LE, ÉS NE HASZNÁLJA. A jelen Megállapodás 10. szakaszának eltérő rendelkezéseinek hiányában, a WDT jogosult a jelen Megállapodást időről időre módosítani, azonban a jelen Megállapodás változtatásai Önre nézve kizárólag akkor kötelező érvényűek, ha a vonatkozó változtatásokat Ön kifejezetten elfogadja.

1. A LICENC MEGADÁSA ÉS KORLÁTOZÁSOK

Ön a Szoftver licencét megkapja, és nem megvásárolja. A WDT ezennel Önnek a szerződés feltételei szerint személyes, nem kizárólagos, (a 15. bekezdés szerint) át nem ruházható, vissza nem vonható és tovább nem adható licencet biztosít arra, hogy a Szoftvert kizárólag személyes vagy belső célra felhasználja, illetve hogy a Szoftverről a jelen Megállapodás szerint engedélyezett felhasználáshoz indokolt példányszámban másolatot készítsen. Ön tudomásul veszi és elfogadja, valamint elfogadja, hogy más személy (a) a Szoftvert csak az 1. bekezdésben kifejezetten megengedett módon sokszorosítja; (b) a Szoftvert nem módosítja, nem alakítja át, nem fordítja le vagy nem készít abból származékos alkotást; (c) a Szoftvert vagy a Szoftver technológiai jellemzőit vagy szabályait (beleértve korlátozás nélkül a hozzáférés vezérlést és a szerzői jogi védelmi mechanizmusokat) semmilyen eszközzel vagy módon nem próbálja meg kikerülni vagy letiltani; (d) a Szoftver forráskódját nem próbálja meg visszafordítani, szétbontani, visszafejteni vagy a Szoftverből a forráskódot egyéb módon nem próbálja meg kinyerni; (e) harmadik személyek körében a Szoftvert (a 15. bekezdés értelmében megengedettek kivételével) nem terjeszti, nem terheli meg, nem értékesíti, nem adja kölcsön, nem adja bérbe, a licencet nem adja tovább vagy egyéb módon nem ruházza át, nem teszi közzé vagy nem adja ki; vagy (f) a Szoftverben vagy a Szoftveren feltüntetett vagy a Szoftverrel kapcsolatban felhasznált védjegyeket, logókat, szerzői jogi vagy egyéb tulajdonjogi figyelmeztetéseket, jelmagyarázatokat, szimbólumokat vagy címkéket nem távolítja el vagy nem változtatja meg; (g) a Szoftvert nem használja fel úgy, amivel harmadik személyek szellemi tulajdonjogainak megsértését támogatja, beleértve többek között mások szerzői jogait, üzleti titkait és szabadalmait, vagy a vonatkozó joghatóságok vonatkozó törvényeit, beleértve korlátozás nélkül a rágalmazásra, üzleti hírnév csorbítására alkalmas, obszcenitással kapcsolatos vagy adatvédelmi jellegű szerződésen kívüli károkozást.

2. JOGFENNTARTÁS

Ön tudomásul veszi, hogy a Szoftver szerzői jogi és más szellemi, illetve tulajdonjogi védelem alatt áll. A WDT és független licenctulajdonosai („Licenctulajdonosok”) az 1. bekezdésben az Ön számára kifejezetten biztosított licenc kivételével a Szoftverrel kapcsolatban mindezeket a jogokat fenntartják. Ön tudomásul veszi, hogy az 1. bekezdésben Ön számára kifejezetten biztosított licenc kivételével a WDT sem hallgatólagosan, sem ráutaló magatartással, sem pedig egyéb módon Önnek semmilyen a Szoftverrel kapcsolatos jogot, tulajdoni jogcímet, érdekeltséget vagy licencet nem biztosít, továbbá nem engedményez vagy nem ruház át Önre. Ön elfogadja, hogy nem tesz olyan lépést, amely bármilyen módon zavarja vagy kétségbe vonja a WDT vagy annak Licenctulajdonosai Szoftverhez fűződő jogát.

3. A NEM WDT ESZKÖZÖK HASZNÁLATA

Bizonyos esetekben a Szoftver működhet olyan eszközökkel is, amelyek gyártója nem a WDT (nem WDT eszközök). Ön tudomásul veszi és elfogadja, hogy a WDT a nem WDT eszközök minőségével és képességeivel kapcsolatban nem vállal felelősséget és garanciát. Ön tudomásul veszi, hogy a WDT egyes nem WDT tárolóeszközökkel kapcsolatban támogatást biztosíthat, míg másokkal kapcsolatban nem; a WDT nem garantálja, hogy a Szoftver kompatibilis, kompatibilis lesz vagy kompatibilis marad a vonatkozó nem WDT eszközökkel.

4. FRISSÍTÉSEK, AUTOMATIKUS FUNKCIÓK

Ön tudomásul veszi, hogy a WDT nem köteles Önnek (alábbiakban meghatározott) frissítéseket biztosítani a Szoftverhez. A WDT azonban időnként a Szoftver frissített verzióit is kiadhatja, a Szoftver pedig az interneten keresztül automatikusan kapcsolódhat a WDT vagy harmadik személy által üzemeltetett szerverhez annak ellenőrzésére, hogy vannak-e a Szoftverhez elérhető frissítések, mint például hibajavítások, programjavítók, frissítések, továbbfejlesztett funkciók, beépülő modulok és új verziók (együttesen: „frissítések”), és (a) automatikusan, elektronikus úton frissítheti az Ön személyes készülékén használt Szoftver verzióját, vagy (b) lehetőséget adhat a vonatkozó frissítések manuális letöltésére. Ön ezennel elfogadja, hogy amennyiben a Szoftvert telepíti és a frissítések automatikus ellenőrzését nem kapcsolja ki, úgy a WDT vagy harmadik személyek szervereiről automatikusan kér és kap is frissítéseket, valamint Ön elfogadja azt, hogy a jelen Megállapodás szerződéses feltételei irányadók ezen frissítések tekintetében is.

5. A WDT ÁLTAL AUTOMATIKUSAN GYŰJTÖTT ADATOK

A Szoftver olyan automatikus kommunikációs funkciókat is tartalmazhat, amelyek a Szoftver működésével kapcsolatban bizonyos adatokat átadhatnak a WDT-nek vagy annak külső adatelemző szolgáltatóinak. A hivatkozásként a jelen Megállapodás részét képző, és a http://www.wd.com/en/company/corporateinfo/privacy.aspx linken elérhető WDT adatvédelmi szabályzatában további információk találhatók arról, hogy a WDT és annak külső adatelemző szolgáltatói hogyan gyűjtik és használják fel a Szoftver által biztosított adatokat. A jelen Megállapodás rendelkezéseinek elfogadásával Ön elfogadja a WDT adatvédelmi szabályzatának feltételeit. Amennyiben nem fogadja el az adatvédelmi szabályzat feltételeit, ne használja a Szoftvert.

6. REGISZTRÁCIÓS INFORMÁCIÓK

A Szoftver vagy WDT készülék regisztrációs folyamata részeként a WDT regisztrációval kapcsolatos információkat is bekérhet, beleértve az Ön nevét és e-mail címét. Ezen információk megadásával Ön hozzájárul ahhoz, hogy azokat a WDT összegyűjtse és felhasználja a Szoftverrel együtt megvásárolt bármely WDT készülékkel kapcsolatos nem reklámcélú közlések megtétele céljából, beleértve a frissítések rendelkezésre állásáról, termékvisszahívásokról vagy biztonsági jellegű kockázatokról szóló tájékoztatásokat. Önnek lehetősége lesz arra is, hogy a WDT-től és annak üzleti partnereitől érkező reklám tartalmú e-mailekre és anyagokra jelentkezzen. Az ezen e-mailekre és anyagokra való jelentkezésével Ön hozzájárul ahhoz, hogy a WDT-től és annak üzleti partnereitől vonatokozó reklámanyagokat kapjon mindaddig, amíg nem él a lehetőséggel, hogy a tájékoztatásokról leiratkozik. A regisztrációs folyamattal kapcsolatos, vagy a WDT-nek a termékeivel vagy szolgáltatásaival kapcsolatban nyújtott adatoknak WDT részéről történő felhasználására vonatkozóan a WDT adatvédelmi szabályzata irányadó.

7. KÜLSŐ FÉL ÁLTAL NYÚJTOTT TARTALMAK ÉS SZOLGÁLTATÓ PARTNEREK

A Szoftver használata során Ön letölthet és felhasználhat külső féltől származó Szoftvereket és/vagy a Szoftverből megnyithat külső féltől származó tartalmakra mutató hivatkozásokat is (ezek a Szoftverek és tartalmak együttesen „Külső féltől származó tartalmak”). Ön tudomásul veszi, hogy a Külső féltől származó tartalmak az adott Külső tartalomgazdák tulajdonát képezik, amelyek a vonatkozó szerzői jogi és más szellemi tulajdonjogi törvények védelme alatt állhatnak. Az külső féltől származó tartalmakat Ön semmilyen módon nem használhatja fel, ha arra az adott szolgáltató („Szolgáltató”) vagy Külső tartalomgazda nem adott engedélyt. Ön tudomásul veszi, hogy bizonyos külső tartalmak eléréséhez vagy elérési és használati jogosultságához Önnek esetleg a Szolgáltatóval vagy a Külső tartalomgazdával külön szerződést kell kötnie, vagy meg kell felelnie a Szolgáltató kikötéseinek vagy használati feltételeinek. Ön köteles gondoskodni arról, hogy a Szoftver felhasználása során a Külső féltől származó tartalmak elérésével, sokszorosításával, bemutatásával vagy egyéb más módon történő használatával ne sértse a Külső felek szellemi tulajdonjogait.

8. GARANCIA KIZÁRÁSA

A SZOFTVERT ÖN „ADOTT ÁLLAPOTBAN”, MINDEN GARANCIA NÉLKÜL KAPJA MEG. A WDT, ANNAK LICENCTULAJDONOSAI A VONATKOZÓ JOGSZABÁLYOK ÁLTAL MEGENGEDETT LEGNAGYOBB MÉRTÉKBEN ELZÁRKÓZNAK MINDEN KIFEJEZETT VAGY HALLGATÓLAGOS GARANCIAVÁLLALÁSTÓL, BELEÉRTVE TÖBBEK KÖZÖTT AZ ELADHATÓSÁGRA, EGY ADOTT CÉLRA VALÓ ALKALMASSÁGRA ÉS HARMADIK SZEMÉLY SZELLEMI TULAJDONJOGÁNAK MEG NEM SÉRTÉSÉRE VAGY A VÍRUSMENTESSÉGRE VONATKOZÓ HALLGATÓLAGOS GARANCIAVÁLLALÁST, VALAMINT A SZOFTVER BIZTONSÁGOSSÁGÁCAL, MEGBÍZHATÓSÁGÁVAL ÉS IDŐSZERŰSÉGÉVEL KAPCSOLATOS GARANCIAVÁLLALÁSTÓL. A WDT NEM GARANTÁLJA, HOGY A SZOFTVER MEGFELEL AZ ÖN ELVÁRÁSAINAK VAGY AZT, HOGY HIBAMENTES. A WDT NEM GARANTÁLJA A SZOFTVER FOLYAMATOS ÉS MEGSZAKÍTÁSOK NÉLKÜLI HASZNÁLATÁT, ÉS NEM FELELŐS ÉS NEM VONHATÓ FELELŐSSÉGRE A SZOFTVER ADATÁTVITELÉNEK BÁRMELY MEGSZAKADÁSÁÉRT VAGY MEGSZŰNÉSÉÉRT. A SZOFTVER HASZNÁLATÁBÓL VAGY MŰKÖDÉSÉBŐL EREDŐ KOCKÁZAT TELJES EGÉSZÉBEN ÖNT TERHELI. ÖN TUDOMÁSUL VESZI ÉS ELFOGADJA, HOGY A SZOFTVER FELHASZNÁLÁSA KÖZBEN A SAJÁT BELÁTÁSA SZERINT ÉS KOCKÁZATÁRA TÖLT LE VAGY SZEREZ MEG EGYÉB MÓDON SZOFTVEREKET, ANYAGOKAT VAGY ADATOKAT, ILLETVE KIZÁRÓLAGOSAN ÖN A FELELŐS AZÉRT, HA A SZÁMÍTÓGÉPÉBEN, A KÉSZÜLÉKÉBEN, A RENDSZERÉBEN VAGY A HÁLÓZATÁN KÁR KELETKEZIK, BELEÉRTVE AZ ADATVESZTÉST VAGY -SÉRÜLÉST. A FENTI GARANCIA-KIZÁRÁS NEM MÓDOSÍTJA, ÉRTELMEZI VAGY VÁLTOZTATJA MEG AZ ÖN HASZNÁLATÁVAL, ILLETVE ADOTT ESETBEN AZ ÖN WDT KÉSZÜLÉKÉVEL KAPCSOLATOS GARANCIÁT.

A WDT MINDEN FELELŐSSÉGET ÉS GARANCIÁT ELUTASÍT A KÜLSŐ FÉLTŐL SZÁRMAZÓ TARTALMAKKAL, A NEM WDT TERMÉKEKKEL, ILLETVE A SZOLGÁLTATÓ VAGY A KÜLSŐ TARTALOMGAZDA TEVÉKENYSÉGEIVEL VAGY MULASZTÁSAIVAL KAPCSOLATBAN. A WDT NEM FELELŐS A KÜLSŐ FÉLTŐL SZÁRMAZÓ TARTALMAK TARTALMÁNAK, PONTOSSÁGÁNAK, TELJESSÉGÉNEK, IDŐSZERŰSÉGÉNEK, ÉRVÉNYESSÉGÉNEK, A SZERZŐI JOGOK BETARTÁSÁNAK, JOGSZERŰSÉGÉNEK, TISZTESSÉGESSÉGÉNEK, MINŐSÉGÉNEK VAGY MÁS JELLEMZŐJÉNEK VIZSGÁLATÁÉRT ÉS ÉRTÉKELÉSÉÉRT. A WDT, ANNAK TISZTSÉGVISELŐI, KAPCSOLT VÁLLALKOZÁSAI ÉS LEÁNYVÁLLALATAI NEM VÁLLALNAK FELELŐSSÉGET ÉS NEM TÁMOGATJÁK, VALAMINT NEM VÁLLALNAK ÉS NEM TARTOZNAK FELELŐSSÉGGEL VAGY KÖTELEZETTSÉGGEL ÖNNEK VAGY BÁRMELY MÁS SZEMÉLYNEK A KÜLSŐ FELEK ÁLTAL BIZTOSÍTOTT TARTALMAKÉRT ÉS WEBOLDALAKÉRT, VALAMINT A SZOFTVER HASZNÁLATÁVAL ELÉRT, A KÜLSŐ FELEK ÁLTAL BIZTOSÍTOTT BÁRMELY MÁS ANYAGOKÉRT, TERMÉKEKÉRT VAGY SZOLGÁLTATÁSOKÉRT. AMENNYIBEN ÖN ÚGY DÖNT, HOGY KÜLSŐ FELEK ÁLTAL BIZTOSÍTOTT TARTALMAT HASZNÁL VAGY NYIT MEG, AZT ÖN SAJÁT KEZDEMÉNYEZÉSÉRE TESZI, ÉS EZZEL ÖN FELELŐSSÉGET VÁLLAL AZ ALKALMAZANDÓ JOGSZABÁLYOKNAK VALÓ MEGFELELÉSÉRT, BELEÉRTVE, DE NEM KIZÁRÓLAG AZ ALKALMAZANDÓ HELYI TÖRVÉNYEKET, VALAMINT AZ ADATVÉDELEMRE ÉS AZ ADATGYŰJTÉSRE VONATKOZÓ TÖRVÉNYEKET.

9. FELELŐSSÉGKORLÁTOZÁS

A WDT, VAGY ANNAK LICENCTULAJDONOSAI A VONATKOZÓ JOGSZABÁLYOK ÁLTAL MEGENGEDETT LEGNAGYOBB MÉRTÉKBEN AKKOR SEM FELELNEK A SZERZŐDÉSBŐL, A SZOFTVER, BÁRMELY HARMADIK FÉL ÁLTAL BIZTOSÍTOTT TARTALOM, VALAMINT BÁRMELY NEM WDT ESZKÖZ HASZNÁLATÁBÓL VAGY HASZNÁLHATATLANSÁGÁBÓL KELETKEZŐ BÁRMELY KÖVETKEZMÉNYES, JÁRULÉKOS, KÖZVETETT, KÜLÖNLEGES, BÜNTETŐJOGI VAGY EGYÉB KÁROKÉRT (BELEÉRTVE TÖBBEK KÖZÖTT AZ ELMARADT ÜZLETI HASZNOT, AZ ÜZEMSZÜNETET, AZ ADATVESZTÉST, A SZÁMÍTÓGÉPES RENDSZERHIBÁT, A MEGHIBÁSODÁST VAGY AZ EGYÉB ANYAGI VESZTESÉGET), HA A LEHETSÉGES KÁROKRÓL A WDT TÁJÉKOZTATÁST KAPOTT. MIVEL EGYES JOGHATÓSÁGOK A KÖVETKEZMÉNYES VAGY JÁRULÉKOS KÁROK VONATKOZÁSÁBAN NEM ENGEDÉLYEZIK A FELELŐSSÉG KIZÁRÁSÁT VAGY KORLÁTOZÁSÁT, ELŐFORDULHAT, HOGY A FENTI KORLÁTOZÁS ÖNRE NEM VONATKOZIK. JELEN MEGÁLLAPODÁSSAL VAGY A SZOFTVERREL KAPCSOLATBAN A WDT ÖNNEL SZEMBEN VISELT TELJES KÁRFELELŐSSÉGE NEM HALADJA MEG A 25 USD ÖSSZEGET. A FENTI KORLÁTOZÁSOK, KIVÉTELEK ÉS KIZÁRÁSOK AZ ALKALMAZANDÓ JOGSZABÁLYOK ÁLTAL MEGENGEDETT LEGNAGYOBB MÉRTÉKBEN AKKOR IS ÉRVÉNYESEK, HA VALAMELY JOGORVOSLAT NEM ÉRI EL AZ ALAPVETŐ CÉLJÁT.

A WDT NEM FELEL VAGY NEM FELELŐS AZ ÖN RENDSZERÉT ÉRT FERTŐZÉSÉRT VAGY SZENNYEZŐDÉSÉRT, A RENDSZERÉBEN KELETKEZŐ KÁRÉRT VAGY A SZOFTVER HASZNÁLATÁBÓL ADÓDÓ VAGY AZZAL KAPCSOLATOS KÉSEDELMEKÉRT, PONTATLANSÁGOKÉRT, HIBÁKÉRT VAGY KIMARADÁSOKÉRT. A SZOFTVER NEM HASZNÁLHATÓ NUKLEÁRIS LÉTESÍTMÉNYEK, REPÜLŐGÉP-IRÁNYÍTÓ VAGY KOMMUNIKÁCIÓS RENDSZEREK ÉS LÉGIFORGALOM-IRÁNYÍTÓ GÉPEK ÉS EGYÉB OLYAN GÉPEK ÜZEMELTETÉSÉNÉL, AMELYEK ESETÉBEN A SZOFTVER HIBÁJA HALÁLT, SZEMÉLYI SÉRÜLÉST VAGY SÚLYOS FIZIKAI VAGY KÖRNYEZETI KÁROKAT OKOZHAT.

10. JOGVITÁK, EGYÉNI VÁLASZTOTTBÍRÓSÁG KÖTELEZŐ ALKALMAZÁSA, CSOPORTOS KERESETBEN ÉS CSOPORTOS VÁLASZTOTTBÍRÓSÁGI ELJÁRÁSBAN VALÓ RÉSZVÉTEL KIZÁRÁSA

10.1 Jogviták A jelen 10. szakasz rendelkezései alkalmazandók az Ön és a WDT közötti bármely jogvita esetén. A jelen 10. szakasz alkalmazásában és a 10.3. szakaszban foglalt kivételek figyelembe vételével, a „jogvita” kifejezés jelentése magában foglalja az Ön és a WDT között a Szoftverrel, a WDT készülékekkel, a jelen Megállapodással vagy az Ön és a WDT közötti bármely tranzakcióval kapcsolatban vagy azok vonatkozásában, szerződés, szavatosság, valótlan jognyilatkozat, csalás, véletlenszerű vagy szándékos szerződésen kívüli károkozás, jogszabály, szabályzat, végzés vagy bármely más jogi vagy méltányossági alapján felmerült bármely jogvitát, követelést vagy eljárást, és ezen kifejezés a jogszabályok alapján vett legszélesebb jelentéssel értelmezendő. ÖN ÉS A WDT MEGÁLLAPODNAK ABBAN, HOGY A JOGVITA JELEN MEGÁLLAPODÁS SZERINTI MEGHATÁROZÁSA NEM FOGLAL MAGÁBAN (A) KERESKEDELMI TITKOK ELTULAJDONÍTÁSÁVAL, (B) SZABADALMI JOGSÉRTÉSSEL, (C) SZERZŐI JOGI JOGSÉRTÉSSEL VAGY ILLETÉKTELEN FELHASZNÁLÁSSAL, VALAMINT (D) VÉDJEGGYEL KAPCSOLATOS JOGSÉRTÉSSEL VAGY VÉDJEGYFELHÍGULÁSSAL KAPCSOLATOS, ÖN VAGY A WDT ÁLTAL TÁMASZTOTT KÖVETELÉSEKET VAGY KERESETI IGÉNYEKET. TOVÁBBÁ A 10.6. SZAKASZTÓL FÜGGETLENÜL ÖN ELFOGADJA, HOGY BÍRÓSÁG, ÉS NEM VÁLASZTOTTBÍRÓ DÖNTHET, HA EGY KÖVETELÉS A FENTI NÉGY KIVÉTEL BÁRMELYIKÉBE TARTOZIK.

10.2 Kötelező választottbírósági eljárás Ön és a WDT továbbá megállapodnak abban, hogy: (a) a felek közötti jogvitákat a jelen szakasz szerint választottbíróság igénybe vételével rendezik; (b) a jelen Megállapodás államok közötti ügyletre vonatkozó rendelkezéseket tartalmaz; (c) a jelen 10. szakasz értelmezésére és érvényesítésére a Szövetségi Választottbírósági Törvény (a Szövetségi Törvénykönyv 9. fejezetének 1. és azt követő cikkelyei) irányadók; valamint (d) a jelen 10. szakasz a jelen Megállapodás megszűntét követően is hatályban marad. A VÁLASZTOTTBÍRÓSÁGI ELJÁRÁS AZT JELENTI, HOGY ÖN LEMOND A BÍRÓSÁGI ELJÁRÁS SORÁN A BÍRÓ VAGY ESKÜDTSZÉK IGÉNYBE VÉTELÉRE SZÓLÓ JOGÁRÓL VALAMINT AZT, HOGY A FELLEBBEZÉSI LEHETŐSÉGEI KORLÁTOZOTTAK. A választottbíró jogosult az alapértelmezett illetékességgel rendelkező bíróság által megítélendő kártérítéssel egyező kártérítést biztosítani Önnek, és jogosult kizárólagosan a jogorvoslatot kérő fél számára megállapításban megtestesülő vagy tevékenység folytatását megtiltó végzés meghozatalára, az említett fél egyedi követelésében megfogalmazott mértékű jogorvoslat megadásával. Továbbá bizonyos esetekben a választottbírósági eljárás költségei meghaladhatják a perköltségeket, valamint választottbírósági eljárás esetében az adatbetekintésre vonatkozó jog korlátozottabb lehet, mint bírósági eljárás esetében. A választottbíró döntése jogerős és a felekkel kapcsolatban illetékességgel rendelkező bíróság előtt végrehajtható.

10.3 Kis összegű követelések elbírálásával foglalkozó bíróság A fentiek érvényének fenntartása mellett, Ön jogosult egyénileg az Ön államának vagy településének kis összegű követelések elbírálásával foglalkozó bíróságain pert indítania, amennyiben a pert kizárólag ezen bíróságon folytatja le.

10.4 Jogvitával kapcsolatos értesítés Jogvita felmerülése esetén Ön vagy a WDT első körben köteles a másik fél számára a jogvitával kapcsolatban értesítést küldeni, amelyben közli az értesítést küldő fél nevét, címét és kapcsolattartó személyének adatait, a jogvita alapját képező tényeket és a kért jogorvoslat mibenlétét (továbbiakban: „jogvitával kapcsolatos értesítés”). A WDT-nek szóló, jogvitával kapcsolatos értesítést a következő címre kell elküldeni: Western Digital Technologies, Inc., ATTN: Legal Department, 3355 Michelson Drive, Suite 100, Irvine, CA 92612, U.S.A. (továbbiakban: „WDT értesítési címe”). Az Önnek szóló jogvitával kapcsolatos értesítést a WDT a nyilvántartásában vagy egyéb Önre vonatkozó adatai között az Ön címeként legutóbbiként megjelölt címre, ajánlott levélben küldi el. Amennyiben a WDT és Ön nem jutnak megállapodásra a jogvita megoldását illetően, a jogvitával kapcsolatos értesítés kézhez vételét követő 60 (hatvan) napon belül, Ön vagy a WDT jogosult választottbírósági eljárás megindítására a jelen 10. szakasz rendelkezései szerint. A jogvitával kapcsolatos értesítés megküldését és kézhez vételét követően, a felek mindegyike vállalja, hogy jóhiszeműen jár el a jogvita megoldása érdekében, mielőtt választottbírósági eljárást kezdeményezne.

10.5 CSOPORTOS KERESETBEN ÉS CSOPORTOS VÁLASZTOTTBÍRÓSÁGI ELJÁRÁSBAN VALÓ RÉSZVÉTEL KIZÁRÁSA ÖN ÉS A WDT MEGÁLLAPODNAK ABBAN, HOGY MINDEGYIK FÉL KIZÁRÓLAG EGYÉNILEG JOGOSULT A MÁSIK FÉL ELLEN JOGI ELJÁRÁST KEZDEMÉNYEZNI, ÍGY KÖTELES TARTÓZKODNI ATTÓL, HOGY FELPERESKÉNT VAGY PERTÁRSKÉNT BÁRMELY CSOPORTOS KERESETBEN VAGY KÉPVISELETI ELJÁRÁSBAN RÉSZT VEGYEN, BELEÉRTVE KORLÁTOZÁS NÉLKÜL A SZÖVETSÉGI VAGY ÁLLAMI CSOPORTOS KERESETEKET, CSOPORTOS VÁLASZTOTTBÍRÓSÁGI ELJÁRÁSOKAT VAGY ÁLLAMÜGYÉSZI ELJÁRÁSOKAT. ENNEK MEGFELELŐEN A JELEN SZAKASZBAN EMLÍTETT VÁLASZOTTBÍRÓSÁGI ELJÁRÁSOK KERETÉBEN A VÁLASZTOTTBÍRÓ NEM EGYESÍTHETI VAGY ÖSSZESÍTHETI TÖBB FÉL KÖVETELÉSÉT A VÁLASZTOTTBÍRÓSÁGI ELJÁRÁSBAN RÉSZES FÉLKÉNT JELEN LEVŐ ÖSSZES FÉL HOZZÁJÁRULÁSA NÉLKÜL.

10.6 Választottbírósági eljárás Amennyiben valamely fél választottbírósági eljárás megindításáról dönt, a választottbírósági eljárással kapcsolatban a Választottbírósági és Mediációs Szolgálat (JAMS) választottbírósági eljárás megindításakor hatályban levő szabályzata és a jelen Megállapodás rendelkezései irányadók (továbbiakban: Választottbírósági és Mediációs Szolgálat szabályzata), amely a http://www.jamsadr.com weboldalon érhető el vagy a 1-800-352-5267 telefonszámon kérhető meg. A Választottbírósági és Mediációs Szolgálat szabályzata és a jelen Megállapodás közötti ellentmondás esetén a jelen Megállapodásban foglalt rendelkezések irányadók. Ön jogosult a választottbírósági eljárás során a szövetségi, állami vagy helyi jogszabályok alapján az Ön rendelkezésére álló bármely jogorvoslatért folyamodni. A jogvitákat egy semleges választottbíró bírálja el, mindkét félnek megfelelő lehetőséget kell biztosítani a választottbíró kiválasztásának folyamatában való részvételre. A választottbírót a jelen Megállapodás rendelkezései kötik. A választottbíró, és nem a szövetségi, állami vagy helyi bíróság vagy hivatal kizárólagos hatáskörébe tartozik a jelen Megállapodás értelmezéséből, alkalmazhatóságából, végrehajthatóságából vagy felépítéséből eredő jogviták elbírálása, beleértve, de nem kizárólag bármely olyan követelést, amely szerint a jelen Megállapodás egésze vagy egy része semmis vagy megtámadható. A választottbírónak biztosított széles körű felhatalmazástól függetlenül, egy bíróság döntést hozhat abban a korlátozott döntésben, hogy egy követelés vagy egy kereseti igény (a) kereskedelmi titkok eltulajdonításával, (b) szabadalmi jogsértéssel, (c) szerzői jogi jogsértéssel vagy illetéktelen felhasználással, vagy (d) védjeggyel kapcsolatos jogsértéssel vagy védjegyfelhígulással kapcsolatos, amelyek kivételt képeznek a Jogviták 10.1. szakaszban található meghatározása alól. A választottbíró felhatalmazást kap arra, hogy a jogszabályok vagy méltányossági jog alapján jogorvoslatot biztosítson. A választottbíró döntése a Felekre vonatkozóan kötelező érvényű, és bármely illetékességgel rendelkező bíróság ítéletével egyenértékű. Ön jogosult a választottbírósági eljárás meghallgatásain telefonon keresztül is részt venni. A nem telefonon lezajló választottbírósági eljárás az Ön állandó lakóhelyétől ésszerű távolságra levő helyszínen vagy az Ön választása szerint Kalifornia állam Orange megyéjének választottbírósági testületei előtt is lefolytatható.

(a) A választottbírósági eljárás megindítása. Amennyiben Ön vagy a WDT úgy dönt, hogy valamely jogvitát választottbírósági eljárás keretében kíván rendezni, a felek megállapodnak abban, hogy a következő eljárást követik:

(i) Választottbírósági eljárás iránti igény megírása Választottbírósági eljárás iránti igény megírása Az igénynek tartalmaznia kell a jogvita leírását és a kért kártérítés összegét. A választottbírósági eljárás megindításáról szóló igénylés a http://www.jamsadr.com weboldalon megtalálható (továbbiakban: választottbírósági eljárás megindításáról szóló igénylés).

(ii) A választottbírósági eljárás megindításáról szóló igénylést három példányban a perindítási illetékkel együtt a következő címre kérjük megküldeni:

JAMS
500 North State College Blvd., Suite 600
Orange, CA 92868, U.S.A.

(iii) A választottbírósági eljárás megindításáról szóló igénylés egy példányát ezen kívül küldje meg a másik félnek a jogvitával kapcsolatos értesítés céljára megadott címére, vagy juttassa el részére a felek megállapodása szerinti más módon.

(b) Tárgyalási formanyomtatvány Minden tárgyalási formanyomtatványon a választottbíró közli írásbeli döntése alapjául szolgáló főbb megállapításait és következtetéseit, amelyek alapján meghozta ítéletét. A választottbírósági eljárás során a WDT vagy az Ön részéről tett peren kívüli megállapodási ajánlatban foglalt összeg nagyságát a választottbírósággal nem közöljük mindaddig, amíg a választottbíró meg nem határozza az Önnek vagy a WDT-nek járó összeget, ha van ilyen. A választottbírósági eljárás során megengedett a jogvitával kapcsolatos nem bizalmas jellegű adatok feltárása vagy cseréje.

(c) Választottbírósági díj A WDT a jelen Megállapodás rendelkezései szerint köteles Önnek megfizetni vagy (adott esetben) megtéríteni Önnek az (Ön vagy a WDT által) kezdeményezett bármely választottbírósági eljárással kapcsolatos, a Választottbírósági és Mediációs Szolgálatnak fizetendő minden beadvány, adminisztrációs és választottbírósági díját.

(d) Az Ön javára szóló döntés esetén Az olyan jogviták esetén, amelynek során Ön vagy a WDT 75 000 USD vagy annál alacsonyabb összegű kártérítés megítélését kéri – amelybe nem értendő bele az ügyvédi díjak és költségek -, amennyiben az Ön számára a WDT részéről a jogvita peren kívüli elrendezésére vonatkozó legutolsó írásbeli ajánlatánál – ha volt ilyen - magasabb összeget ítélnek meg, a WDT: (i) 1000 USD-t vagy az ítéletben szereplő összeget fizeti meg Önnek, amely összegek közül a magasabb összeg veendő figyelembe; (ii) kétszeres összegben megtéríti Önnek ésszerű mértékű ügyvédi díjait, ha voltak ilyenek; és (iii) megtéríti Önnek az Ön jogi képviselője részéről a jogvita választottbírósági eljárás keretében történő kivizsgálása, az arra való felkészülés és annak lefolytatása során felmerült minden költségét, beleértve a szakértői díjakat és költségeket is. Az Ön és a WDT közötti írásbeli megállapodás hiányában, a választottbíró köteles a WDT részéről fizetendő díjak, költségek és ráfordítások összegét a jelen 10.5 (d) szakasz rendelkezései szerint meghatározni.

(e) Ügyvédi díjak A WDT nem igényli a jelen Megállapodás alapján felmerült jogviták tekintetében kezdeményezett választottbírósági eljárások során felmerült ügyvédi díjainak és költségeinek megtérítését. A fenti 10.5 (d) szakasz szerint az Önt megillető, az ügyvédi díjak és költségek megtérítésével kapcsolatos jog nem korlátozza az Önt a vonatkozó jogszabályok alapján az ügyvédi díjak és költségek megtérítésével kapcsolatban megillető jogot; a fentiek érvényének fenntartása mellett, a választottbíró nem határozhat az ügyvédi díjak és költségek kétszeres megtérítése mellett.

(f) Rendelkezés el nem fogadása Ön jogosult úgy dönteni, hogy nem fogadja el (kivonja magát) a jogerős, kötelező érvényű egyéni választottbírósági eljárás alól, és nem fogadja el a jelen Megállapodásban foglalt csoportos kereset és képviseleti eljárások igénybe vételéről való lemondást, amelyet a jelen Megállapodás elfogadását (beleértve a Szoftver megvásárlását, letöltését és telepítését vagy a WDT készülékek, termékek és szolgáltatások egyéb jellegű igénybe vételét) követő 30 (harminc) napon belül a WDT számára, annak értesítési címére megküldött írásos levél útján teheti meg. Ebben a levélben adja meg az (i) Ön nevét, (iii) levelezési címét, és (iii) az iránti igényét, hogy Ön nem fogadja el a jelen 10. szakasz rendelkezései szerinti jogerős, kötelező érvényű egyéni választottbírósági eljárás igénybe vételét valamint a csoportos és képviseleti eljárás igénybe vételéről való lemondást. Amennyiben Ön a fentiek szerint kifejezi azt, hogy ezen eljárások igénybe vételét és joglemondást nem fogadja el, a jelen Megállapodás többi rendelkezése továbbra is érvényben marad, beleértve a választottbírósági eljárás megindítása előtti értesítésről szóló előírásokat is.

10.7 A 10. szakasz módosításai A jelen Megállapodás ellentétes értelmű rendelkezéseinek hiányában, Ön és a WDT megállapodnak abban, hogy amennyiben a WDT a jövőben bármilyen módon módosítja a jelen Megállapodás jogvita-rendezési eljárásra és a csoportos kereset mellőzésére vonatkozó rendelkezéseit (ide nem értve a WDT címének változását), a WDT az alkalmazandó módosításra vonatkozóan meg fogja szeretni az Ön hozzájárulását. Amennyiben nem járul hozzá az alkalmazandó módosításhoz, Ön elfogadja, hogy a Felek között felmerülő bármely jogvita a 10. szakaszban foglaltak szerinti választottbírósági eljárás keretében kerül elbírálásra.

10.8 Elválaszthatóság Amennyiben a jelen 10. szakasz bármely rendelkezése végrehajthatatlannak minősül, ezen rendelkezés a jelen Megállapodás többi részétől elválasztásra kerül, és a jelen Megállapodás többi rendelkezése teljes körű hatályban és érvényben marad. A fenti rendelkezés nem vonatkozik a 10.4 szakaszban foglalt csoportos kereset vagy képviseleti eljárásokra vonatkozó tilalomra; amennyiben a 10.4 szakasz végrehajthatatlannak minősül, a teljes 10. szakasz (azonban kizárólag a 10. szakasz) semmisnek minősül.

11. AZ USA KORMÁNYÁNAK KORLÁTOZOTT JOGAI

A Szoftver korlátozott jogokkal kerül forgalomba. Az Egyesült Államok kormánya részéről történő felhasználásra, másolásra vagy közzétételre a DFARS 252.227-7013: Műszaki adatokhoz és számítógépes Szoftverekhez fűződő jogokról szóló záradék (b) (3) (i) alpontjában, vagy adott esetben a 48 CFR 52.227-19: Kereskedelmi számítógépes Szoftverek korlátozott jogairól szóló (c) (1) és (2) alpontjában rögzített korlátozások vonatkoznak. A gyártó a Western Digital Technologies, Inc., 3355 Michelson Drive, Suite 100, Irvine, CA, 92612.

12. KIVITELI ÉS BEHOZATALI KORLÁTOZÁSOK

A WDT nem állítja, hogy a Szoftver alkalmas az Ön országában történő felhasználásra. Ön tudomásul veszi, hogy sem a Szoftver, sem pedig a benne rejlő információ vagy technológia nem tölthető le, illetve exportálható vagy re-exportálható olyan országokba (vagy azok állampolgárai vagy lakosai részére), amelyekre (vagy akikre) az Egyesült Államok kereskedelmi embargót vezetett be (jelenleg ide tartozik Irán, Kuba, Szíria, Észak-Korea és Szudán), vagy olyan személyeknek, akik az Egyesült Államok kormánya által vezetett, az aggodalomra okot adó személyek listáján (Lists of Parties of Concern), beleértve az Egyesült Államok pénzügyminisztériuma által összeállított, „Külön megnevezett állampolgárok” (Specially Designated Nationals) listáján vagy az USA kereskedelmi minisztériuma által vezetett elutasított személyek listáján (Denied Persons List) és szervezetlistán (Entity List) szerepelnek. A Szoftver használatával Ön elfogadja a fentieket, illetve kijelenti és szavatolja, hogy Ön nem ilyen országban él, és nem áll ezen országok állampolgárainak vagy lakosainak ellenőrzése alatt, továbbá elfogadja, hogy nem fogja használni a Szoftvert olyan tevékenységek során, amelyek közvetlenül vagy közvetetten a tömegpusztító fegyverek terjesztéséhez köthetők, kivéve a vonatkozó törvények és jogszabályok által engedélyezett esetekben. Ezen kívül Ön tudomásul veszi és elfogadja, hogy a Szoftver egyes funkciói, mint a titkosítás vagy hitelesítés, behozatali korlátozás alá eshetnek, valamint azt, hogy Ön felelősséggel tartozik minden vonatkozó korlátozás betartásáért.

13. KÁRTALANÍTÁS

Ön ezennel vállalja, hogy a WDT és annak licenctulajdonosai számára kártalanítást, védelmet és mentességet biztosít azon kötelezettségek, károk, követelések, bírságok és költségek esetén, amelyek abból erednek, hogy Ön e szerződést megszegte.

14. MEGSZŰNÉS

A WDT egyéb jogainak sérelme nélkül a WDT-nek joga van az Ön értesítésével vagy anélkül azonnali hatállyal felmondani a jelen Megállapodást, ha a WDT úgy ítéli meg, hogy Ön nem tesz eleget a jelen Megállapodásban foglalt kötelezettségeinek. Megszűnés esetén Ön köteles a Szoftver mindennemű használatát azonnal megszüntetni és a Szoftver összes példányát megsemmisíteni.

15. ÁTRUHÁZÁS

Ön a szerződést vagy a Szoftvert – a jog erejénél fogva vagy egyéb módon – nem engedheti át, vagy egyéb módon nem ruházhatja át. Ön a fentiektől függetlenül a szerződés értelmében fennálló valamennyi jogát egy alkalommal, véglegesen átruházhatja arra, aki megvásárolja a Szoftverhez kapcsolódó WDT készüléket, feltéve, hogy (a) a vonatkozó vevő vállalja, hogy átvállalja az Ön szerződés értelmében fennálló összes kötelezettségét és (b) Ön a WDT eszközt és a Szoftver összes másolatát a vonatkozó vevőnek átadja, a Szoftvert pedig a továbbiakban nem használja.

16. NYÍLT FORRÁSKÓDÚ SZOFTVER

A jelen Megállapodás tárgyát képező Szoftver „nyílt forráskódú” Szoftvert tartalmazhat (olyan Szoftver, amelynek a forgalmazói licence lehetővé teszi a számítógépes kód nyilvános megosztását, megtekintését és módosítását). A jelen Megállapodás 1., 2., 14. és 15. szakasza az ilyen nyílt forráskódú Szoftverekre csak olyan mértékben érvényes, amennyiben az nem ütközik a nyílt forráskódú Szoftver licencének feltételeivel.

17. TÁMOGATÁS

A Szoftverrel kapcsolatos bármely kérdés esetén, kérjük látogasson el a WDT http://support.wdc.com oldalon található támogatási fórumára, vagy küldjön e-mailt a WDT ügyfélszolgálatának a http://wdc.custhelp.com/app/ask/ weboldalon keresztül.

18. TELJES MEGÁLLAPODÁS

Ez a szerződés annak tárgyában a felek között teljes megállapodást képez és minden előző vagy egyidejű szóbeli vagy írásos megállapodást felvált.

19. IRÁNYADÓ JOG; KIZÁRÓLAGOS ILLETÉKESSÉG

A 10. szakasz kivételével a jelen Megállapodás vonatkozásában Kalifornia állam jogszabályai irányadók, kizárva annak kollíziós jogi rendelkezéseit. Az olyan jogviták esetén, amellyel kapcsolatban a 10. szakasz rendelkezései nem alkalmazhatók, amelyet a Megállapodás többi részétől egy illetékességgel rendelkező bíróság leválasztott, vagy amellyel kapcsolatban Ön kifejezte a 10. szakasz alkalmazásának elutasítását az abban a szakaszban foglaltak szerint, Ön és a WDT egyezően hozzájárulnak ahhoz, hogy a jogvitával kapcsolatban Kalifornia állam Orange megyéjének állami és szövetségi bíróságai rendelkeznek kizárólagos illetékességgel.

20. AZ EGYESÜLT NEMZETEK SZERVEZETÉNEK NEMZETKÖZI ÁRUKERESKEDELMI SZERZŐDÉSEKRE VONATKOZÓ EGYEZMÉNYE

Az Egyesült Nemzetek Szervezetének nemzetközi árukereskedelmi szerződésekre vonatkozó egyezménye ezt a szerződést nem szabályozza.

21. ELVÁLASZTHATÓSÁG, KIZÁRÁS

A jelen Megállapodás 10.7. szakasza alapján, ha a szerződés valamely rendelkezését illetékes bíróság végrehajthatatlannak ítéli, úgy az alkalmazandó rendelkezést a végrehajthatósághoz szükséges mértékben módosítani kell úgy, hogy a szándéka ne vesszen el, vagy – ha az alkalmazandó módosítás nem lehetséges – a szerződéstől el kell választani, a szerződés egyéb rendelkezései azonban teljes egészében érvényben és hatályban maradnak. Ha bármelyik fél a szerződés valamely feltételétől eláll vagy azt megszegi, az semmi esetre sem eredményezi az alkalmazandó feltételtől történő elállást vagy annak későbbi megszegését.

22. FENNMARADÁS

A megszűnéstől függetlenül végrehajthatók a szerződés azon rendelkezései, amelyek a szerződés megszűnése utáni teljesítést igényelnek vagy irányoznak elő, valamint jelen Megállapodás 2., 8., 9., 10., 13, és 19. szakasza.

23. A SZERZŐDÉSSZEGÉS KIMENTÉSE

A felek ésszerű befolyásán kívüli okból közvetlenül vagy közvetve keletkező késedelmekért, a (fizetési kötelezettségen kívüli) teljesítési hibákért vagy szolgáltatás fennakadásokért egyik fél sem kerül mulasztásba vagy nem vonható felelősségre.

4078-705022-Y08, 2014. augusztus